Kommissionens beslutning

af 25. september 2002

om EF-tilskud til udryddelse af klassisk svinepest i Spanien i 2001

(meddelt under nummer K(2002) 3539)

(Kun den spanske udgave er autentisk)

(2002/767/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 3, stk. 3, og

ud fra følgende betragtninger:

(1) Der er forekommet udbrud af klassisk svinepest i Spanien i 2001. Sygdommens forekomst er en alvorlig fare for bestandene i EF.

(2) For at bidrage til udryddelsen af sygdommen hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter i henhold til bestemmelserne i beslutning 90/424/EØF.

(3) I henhold til artikel 3, stk. 2, i Rådets forordning (EF) nr. 1258/1999(3) finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Finanskontrollen af foranstaltningerne foretages i henhold til artikel 8 og 9 i nævnte forordning.

(4) Fællesskabsstøtten udbetales forudsat, at de programmerede aktioner er blevet gennemført, og at myndighederne har leveret alle de nødvendige oplysninger inden for den fastsatte tidsfrist.

(5) Den 12. april 2002 indsendte de spanske myndigheder en officiel anmodning om godtgørelse af samtlige udgifter, der var påløbet på deres territorium indtil udgangen af september 2001.

(6) Indtil Kommissionens kontrol er gennemført, skal der på nuværende tidspunkt fastsættes et forskud på fællesskabsstøtten. Dette forskud er beregnet til 50 % af Fællesskabets bidrag, som er opgjort på grundlag af de meddelte udgifter til godtgørelse af dyrepriserne og ved midlertidigt at begrænse "de øvrige udgifter" til 10 % af disse godtgørelser.

(7) Begreberne "hurtig og passende godtgørelse til dyreejerne" og "udgifter til destruktion, rengøring, insektbekæmpelse og desinfektion", som anvendes i artikel 3 i beslutning 90/424/EØF, bør præciseres.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Spanien kan få udbetalt støtte til hurtig og passende godtgørelse til de dyreejere, der er tvunget til obligatorisk slagtning af deres dyr i henhold til foranstaltningerne om udryddelse af klassisk svinepest i 2001 og i overensstemmelse med bestemmelserne i artikel 3, stk. 2, i beslutning 90/424/EØF.

Artikel 2

I denne beslutning forstås ved:

a) "hurtig og passende godtgørelse": udbetaling inden 90 dage efter slagtningen af dyrene af et beløb svarende til dyrenes værdi umiddelbart inden smitten eller slagtningen, uanset bestemmelserne i artikel 4, stk. 2, i Kommissionens forordning (EF) nr. 296/96(4)

b) "udgifter til destruktion, rengøring, desinfektion og insektbekæmpelse": udgifter til køb uden moms af de nødvendige produkter til rengøring og desinfektion af samt insektbekæmpelse på de berørte bedrifter samt udgifter til de nødvendige tjenester i forbindelse med destruktion af dyrekroppene.

Artikel 3

1. I forbindelse med den i artikel 1 omtalte støtte udbetales et forskud på 4000000 EUR på grundlag af de bilag, som de spanske myndigheder har indsendt vedrørende hurtig og passende godtgørelse til dyreejerne for obligatorisk slagtning, destruktion af dyr og eventuelt af produkter til rengøring og desinfektion af samt insektbekæmpelse på bedrifter og materiel samt destruktion af det kontaminerede foder og de kontaminerede materialer med forbehold for resultatet af den i artikel 4 omtalte kontrol.

2. Bilagene i stk. 1 omfatter en epidemiologisk rapport for bedrifter, hvor der er foregået slagtning eller destruktion af dyr samt en økonomisk rapport.

Den økonomiske rapport skal tage hensyn til kategorien af dyr, der er enten destrueret eller slagtet og destrueret på bedrifterne som følge af klassisk svinepest. Disse oplysninger gives i elektronisk format i henhold til modellen i bilaget.

3. De i stk. 1 omtalte bilag skal indsendes senest 60 dage efter meddelelse af denne beslutning til Spanien.

Artikel 4

Kommissionen kan i samarbejde med de kompetente spanske myndigheder gennemføre kontrol på stedet vedrørende gennemførelsen af foranstaltningerne i artikel 1 og de dermed forbundne udgifter. Medlemsstaterne vil blive informeret om resultatet af denne kontrol.

Artikel 5

Denne beslutning er rettet til Kongeriget Spanien.

Udfærdiget i Bruxelles, den 25. september 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 160 af 26.6.1999, s. 103.

(4) EFT L 39 af 17.2.1996, s. 5.

BILAG I

>PIC FILE= "L_2002259DA.006502.TIF">

BILAG II

>PIC FILE= "L_2002259DA.006602.TIF">